ประกาศกรมวิชาการเกษตร เรื่อง แบบคำขอและการเตรียมการเพื่อตรวจสอบพันธุ์พืชที่ขอจดทะเบียนเป็นพันธุ์พืชใหม่ (ฉบับที่ 5) พ.ศ. 2551

ประกาศกรมวิชาการเกษตร
ประกาศกรมวิชาการเกษตร
เรื่อง
แบบคำขอและการเตรียมการเพื่อตรวจสอบพันธุ์พืชที่ขอจดทะเบียนเป็นพันธุ์พืชใหม่
(ฉบับที่ ๕)
พ.ศ. ๒๕๕๑[๑]
 

ตามที่ได้ออกประกาศกรมวิชาการเกษตรกำหนดแบบคำขอจดทะเบียนและการเตรียมการเพื่อตรวจสอบพันธุ์พืชที่ขอจดทะเบียนพันธุ์พืชใหม่
จำนวน ๔ ฉบับ ไว้แล้ว นั้น

เนื่องจากรัฐมนตรีว่าการกระทรวงเกษตรและสหกรณ์ได้ประกาศกำหนดชนิดพืชเป็นพันธุ์พืชใหม่ที่จะได้รับความคุ้มครองตามพระราชบัญญัติคุ้มครองพันธุ์พืช
พ.ศ. ๒๕๔๒ เพิ่มเติม ดังนั้น
เพื่อให้แบบคำขอจดทะเบียนและการเตรียมการเพื่อตรวจสอบพันธุ์พืชที่ขอจดทะเบียนเป็นพันธุ์พืชใหม่ครบถ้วนสมบูรณ์
อาศัยอำนาจตามข้อ ๒ และข้อ ๘ แห่งกฎกระทรวง
กำหนดหลักเกณฑ์และวิธีการในการจดทะเบียน การพิจารณาคำขอจดทะเบียน
การประกาศโฆษณาคำขอจดทะเบียน และแบบหนังสือสำคัญแสดงการจดทะเบียนพันธุ์พืชใหม่
พ.ศ. ๒๕๔๖ ออกตามความในพระราชบัญญัติคุ้มครองพันธุ์พืช พ.ศ. ๒๕๔๒
อธิบดีกรมวิชาการเกษตรออกประกาศไว้ดังนี้

ข้อ ๑
ให้เพิ่มรายละเอียดเกี่ยวกับการเตรียมการเพื่อตรวจสอบพันธุ์พืชตามชนิดพืชที่ขอจดทะเบียนเป็นพันธุ์พืชใหม่
ตามรายละเอียดแนบท้ายประกาศนี้ ในท้ายประกาศกรมวิชาการเกษตร เรื่อง
การเตรียมการเพื่อตรวจสอบพันธุ์พืชที่ขอจดทะเบียนเป็นพันธุ์พืชใหม่ พ.ศ. ๒๕๔๖
ลงวันที่ ๕ สิงหาคม ๒๕๔๖

ข้อ ๒
เอกสารแนบ ๓ ในแบบคำขอตามประกาศกรมวิชาการเกษตร เรื่อง
แบบคำขอจดทะเบียนพันธุ์พืชใหม่ พ.ศ. ๒๕๔๖ ลงวันที่ ๒๓ กรกฎาคม ๒๕๔๖
ซึ่งประกอบคำขอจดทะเบียนพันธุ์พืชใหม่ สำหรับ เงาะ ไม้ดอกสกุลขมิ้น ฝรั่ง มะเฟือง
ชวนชม บอนสี ยางพารา และกล้วย

ทั้งนี้
ตั้งแต่บัดนี้เป็นต้นไป


ประกาศ ณ วันที่ ๒๖
กันยายน พ.ศ. ๒๕๕๑
สมชาย ชาญณรงค์กุล
อธิบดีกรมวิชาการเกษตร
[เอกสารแนบท้าย]

๑.
จำนวนและรายละเอียดของส่วนขยายพันธุ์ของพันธุ์พืชที่ขอจดทะเบียนเป็นพันธุ์พืชใหม่ที่ส่งมอบและสถานที่ปลูกทดสอบ
ณ แปลงทดลองของกรมวิชาการเกษตร
ตามชนิดพืชที่รัฐมนตรีว่าการกระทรวงเกษตรและสหกรณ์ได้ประกาศให้เป็นพันธุ์พืชใหม่ที่จะได้รับการคุ้มครองตามมาตรา
๑๔ แห่งพระราชบัญญัติคุ้มครองพันธุ์พืช พ.ศ. ๒๕๔๒ (ชนิดพืช เงาะ ไม้ดอกสกุลขมิ้น
ฝรั่ง มะเฟือง ชวนชม บอนสี ยางพารา และกล้วย)
๒.
รายละเอียดสำคัญของพันธุ์พืชใหม่ (เอกสารแนบ ๓) (คพ. ๑/๓) (เงาะ ไม้ดอกสกุลขมิ้น
ฝรั่ง มะเฟือง ชวนชม บอนสี ยางพารา และกล้วย)



















วิชชุตา/ผู้จัดทำ
๕ สิงหาคม ๒๕๕๔


















































[๑] ราชกิจจานุเบกษา
เล่ม ๑๒๕/ตอนพิเศษ ๑๗๔ ง/หน้า ๑๘/๑๑พฤศจิกายน ๒๕๕๑